<classify> Hii ni kali, inaelezwa kuwa mganga wa kienyeji kutoka nchini Benin amemuonya mshambuliaji wa Senegal anayekipiga kunako klabu ya Liverpool Sadio Mane kutocheza mchezo wa leo wa robo fainali ya michuano ya Kombe la Mataifa Afrika dhidi ya Benin na ikiwa atakaidi basi atapata tatizo la shambulio la moyo. Mchezo huo unaowakutanisha miamba hiyo ya Afrika Magharibi utachezwa katika Uwanja wa June 30 uliopo jijini Cairo, Misri unaomilikiwa na Jeshi la Anga la nchi hiyo. Hali hii imekuja kufuatia timu ya taifa ya Benin kuhusishwa na ufanyaji wa matendo ya kishirikina katika mchezo wa mtoano hatua ya 16 bora dhidi ya Morocco, mchezo ambao Benin walifuzu kwa changamoto ya mikwaju ya penati. Mashabiki wa Morocco waliwatuhumu Benin kutumia nguvu ya uchawi kushinda mchezo dhidi ya timu yao baada ya kukosa penati tatu katika mchezo huo. Sasa, mganga mmoja amejitokeza hadharani na kusemaa kwamba ikiwa Sadio Mane atacheza mchezo wa leo dhidi ya Benin, basi inawezekana ikawa ndiyo mwisho wa maisha yake ya soka. Ameongeza pia, mchezo huo utafika mpaka hatua ya penati na hatimaye Benin kuibuka na ushindi.  <topic>: MICHEZO 